**28. september 2018 - 6. chovateľský deň mäsových plemien – Východ**

V stredu 26. septembra 2018 sa pri reštaurácii Lietadlo v Medziankach uskutočnil v poradí už 6. chovateľský deň mäsových plemien – Východ. Tento ročník sa konal s podporou Ministerstva pôdohospodárstva a rozvoja vidieka Slovenskej republiky. Tento deň podporili aj nasledovní partneri:

* + Sano – Moderná výživa zvierat s.r.o.
  + Blattin Filiale CZ
  + VETIS s.r.o. Královičové Kračany
  + Agrokom – Plus, spol. s r.o. Prešov
  + Bioveta SK spol. s r.o. Nitra

Súčasťou výstavy zvierat bol aj odborný program, ktorý si prišlo vypočuť viac ako 100 priaznivcov mäsových plemien HD. Na úvod všetkých prítomných privítal predseda ZCHMD p. Vladislav Paľurik. Ako prvý so svojou prednáškou vystúpil Ing. Jaroslav Pokorádi, PhD. s témou „Monitoring riešenie problémov s neplodnosťou plemenných býkov“. Po ňom vystúpila Ing. Ivana Glončáková (PPA) – riaditeľka odboru priamych podpôr a krížového plnenia, s témou „Priame podpory v oblasti živočíšnej výroby“ a Ing. Ľubomír Bene (PPA) s krátkou informáciou ohľadne výzvy č. 32/PRV2018 – podopatrenie 16.4 – Podpora na horizontálnu a vertikálnu spoluprácu medzi subjektmi dodávateľského reťazca. Po zástupcoch PPA vystúpil Ing. Maroš Spišák – vedúci regionálneho strediska v Prešove. Prítomných oboznámil s výsledkami KÚ MP HD v prešovskom kraji. Ďalším prednášajúcim bol Ing. Marián Šťastný, zástupca firmy MERKANTA INTERNATIONAL, spol. s r.o. a venoval sa problematike elektronickému monitoringu telenia v stádach mäsových kráv. Zástupca firmy Blattin Filiale CZ, Ing. Ján Danada, oboznámil prítomných s možnosťou príkrmu jadrovými krmivami v ekologickom chove mäsového dobytka. Ako posledný vystúpil Dr. Ing. Pavel Polách z firmy Sano – Moderná výživa zvierat, s.r.o. s prednáškou Zimné obdobie v chove mäsových kráv – výzva pre chovateľov. Všetkým prednášajúcim ďakujeme.

Vystavovatelia 6. chovateľského dňa mäsových plemien – Východ:

1. AGROFINANCE s.r.o. Hriadky – plemeno limousine
2. SHR – Pavel Andrejko, Svidník – plemeno limousine
3. Biofarma Turie a.s. Žilina - plemeno limousine
4. DONA s.r.o. Veľké Revištia, farma ÚBREŽ – plemeno limousine
5. AGROTREND – SHR – Vladislav Paľurik, Svidník - plemeno limousine
6. HEBA spol. s r. o. Ľubica – plemeno charolais
7. ROD Ďurďoš – plemeno charolais
8. Agrofarma s.r.o. Svidník – plemeno charolais
9. AGROOSIVO ÚSVIT s.r.o. Poprad – plemeno blonde d´Aquitaine

Hodnotiaca komisia v zložení Ing. Peter Michal, MVDr. Bogdánii, Ing. Jozef Poláček, Ing. Ján Tomka, PhD. a Ing. Ladislav Kaminský udelili ocenenia nasledovným chovateľom:

**Plemenný býk:**

1.miesto: chovateľ AGROTREND-SHR-Vladislav Paľurik, Svidník – SK 812800701 CEZAR – plemeno limousine

2.miesto: chovateľ AGROFINANCE s.r.o. Hriadky – SK 812618121 CALIX Z HRIADOK – plemeno limousine

3.miesto: chovateľ Biofarma Turie a.s. – SK 812921704 VOJTO Z TURIA – plemeno limousine

**Krava s teľaťom:**

1.miesto: chovateľ Pavel Andrejko-SHR, Svidník – SK 801283560 DIDI a SK 812594451 – plemeno limousine

2.miesto: chovateľ HEBA spol. s r.o. Ľubica – CZ 570291961 ALMA Z MEZIBOŘÍ a SK 813110001 – plemeno charolais

3.miesto: chovateľ DONA s.r.o. Veľké Revištia, farma Úbrež – SK 801170100ARIANNA P a SK 812771253 ARIK P – plemeno limousine

**Mladý dobytok:**

1.miesto: chovateľ Agrofarma s.r.o. Svidník – SK 812102962, SK 812102963, SK 812102979 a SK 812102990 – plemeno charolais

2.miesto: chovateľ AGROFINANCE s.r.o. Hriadky – SK 812615541, SK 812615544 a SK 812615546 – plemeno limousine

3.miesto: chovateľ ROD Ďurďoš – SK 812594710 a SK 812594708 – plemeno charolais

**Cena predsedu ZCHMD:**

Plemenný býk plemena charolais – SK 812051740 ATOS Z DURDOSA chovateľa ROD Ďurďoš

**Cena predsedu Výberovej komisie:**

Krava plemena limousine – SK 812102218 MILICA chovateľa AGROTREND-SHR-Vladislav Paľurik, Svidník

Všetkým oceneným gratulujeme a všetkým vystavovateľom ďakujeme za ochotu ukázať výsledky svojej chovateľskej práce.

Všetkým vystavovateľom, prednášajúcim, partnerom, chovateľom a priaznivcom mäsových plemien HD srdečne ďakujeme za podporu a tešíme sa na stretnutie na 7. chovateľskom dni v roku 2019.